《题六和塔》
宋代·李沆

经从塔下几春秋，每恨无因到上头。
今日始知高处险，不如归卧旧林丘。

作者简介：（947—1004）宋洺州肥乡人，字太初。李炳子。太宗太平兴国五年进士。累除右补阙、知制诰。淳化二年拜参知政事。罢知河南府，迁礼部侍郎兼太子宾客。真宗即位，复参知政事。咸平初加平章事、监修国史，累加尚书右仆射。为相恪守条制，反对任用浮薄喜事者，常以四方艰难奏闻，戒帝侈心，时称“圣相”。